CELEX: 62015FN0089
Language: sl
Date: 2015-05-18 00:00:00
Title: Zadeva F-89/15: Tožba, vložena 18. maja 2015 – ZZ/Komisija

24.8.2015   
            
            
               SL
            
            
               Uradni list Evropske unije
            
            
               C 279/62
            
         Tožba, vložena 18. maja 2015 – ZZ/Komisija
   (Zadeva F-89/15)
   (2015/C 279/80)
   Jezik postopka: angleščina
   
      Stranki
   
   
      Tožeča stranka: ZZ (zastopnik: G.-M. Enache, odvetnik)
   
      Tožena stranka: Evropska komisija
   
      Predmet in opis spora
   
   Razglasitev ničnosti odločbe o nevpisu tožeče stranke na rezervni seznam natečaja EPSO/AD/248/13 ter odškodninski zahtevek glede domnevno nastale premoženjske in nepremoženjske škode.
   
      Predlogi tožeče stranke
   
   
               —
            
            
               Razglasitev ničnosti odločbe organa za imenovanja glede pritožbe, ki jo je tožeča stranka vložila na podlagi člena 90(2) Kadrovskih predpisov, s katero je izpodbijala odločbo natečajne komisije, da njenega imena ne vpiše na rezervni seznam natečaja EPSO/AD/248/13;
            
         
               —
            
            
               razglasitev ničnosti odločbe natečajne komisije glede zahteve za ponovni preizkus, ki jo je tožeča stranka vložila v okviru natečaja EPSO/AD/248/13;
            
         
               —
            
            
               razglasitev ničnosti odločbe natečajne komisije v javnem natečaju EPSO/AD/248/13, da imena tožeče stranke ne vpiše na rezervni seznam za javni natečaj EPSO/AD/248/13;
            
         
               —
            
            
               povračilo utrpljene premoženjske in nepremoženjske škode. Tožeča stranka premoženjsko škodo ocenjuje na 50  000 EUR, kar predstavlja izgubo, nastalo zaradi razlike med osnovno plačo, do katere bi bila upravičena, če bi bila zaposlena z rezervnega seznama, in njeno dejansko osnovno plačo, ki jo prejema. Nepremoženjska škoda je ocenjena na 50  000 EUR za obremenitev, ki je bila tožeči stranki povzročena zaradi naporov in osebnega časa, ki jih je po nepotrebnem zapravila za ukvarjanje s položajem, ter za to, ker mora živeti ločeno od svoje družine, čeprav naj bi imela možnost zaposlitve z rezervnega seznama in združitve s svojimi družinskimi člani;
            
         
               —
            
            
               naložitev plačila stroškov Komisiji.